Din is-sena l-immigranti li qasmu mit-tramuntana tal-Afrika lejn l-Ewropa żdiedu sostanzjalment tant li jisbqu n-numri tal-2011 fl-eqqel tar-Rebbiegħa Għarbija. Il-BBC dalgħodu qed jikkwota rapport tal-Aġenzija Frontex li juri kif bejn Jannar u April madwar 60,000 daħlu jew ippruvaw jidħlu fl-Ewropa minn rotot fil-Mediterran. Il-Gvern Taljan qed jgħid li din is-sena mad-39,000 immigrant daħlu l-Italja llegalment. (Ara wkoll: “60,000 immigrant illegal fl-Ewropa f’erba’ xhur” fit-taqsima tal-aħbarijiet barranin)